Neuvoston päätöslauselma, annettu 27 päivänä marraskuuta 1995, Euroopan koneenrakennusteollisuuden kilpailukyvyn vahvistamisesta



Virallinen lehti nro C 341 , 19/12/1995 s. 0001 - 0002



NEUVOSTON PÄÄTÖSLAUSELMA, annettu 27 päivänä marraskuuta 1995, Euroopan koneenrakennusteollisuuden kilpailukyvyn vahvistamisesta (95/C 341/01) EUROOPAN UNIONIN NEUVOSTO, joka ottaa huomioon Euroopan unionin teollisen kilpailukyvyn politiikasta 19 päivänä syyskuuta 1994 annetun komission tiedonannon, palauttaa mieliin yhteisön teollisuuden kilpailukyvyn vahvistamisesta 21 päivänä marraskuuta 1994 antamansa päätöslauselman (1) ja teollisen kilpailukyvyn politiikasta 7 päivänä huhtikuuta 1995 tekemänsä päätelmät, sekä katsoo, että koneenrakennusteollisuus on hyvin tärkeä yhteisön taloudelle, erityisesti pienille ja keskisuurille yrityksille (pk-yritykset), suuren tuotantomäärän, kaupan ylijäämän ja työllistävän vaikutuksen vuoksi; tuotantohyödykkeiden suurhankkijana se on ratkaisevasti sidoksissa tuotantoketjun kaikkiin tärkeisiin tehdasteollisuuden aloihin, ja yhteisön teollisuuspolitiikan tavoitteena on erityisesti myötävaikuttaa yhteisön teollisuuden kilpailukyvyn vahvistamiseen pitkällä aikavälillä vähentäen työttömyyttä ja varmistaen jatkuvan kasvun, ja tämän vuoksi laaja-alaisia keinoja olisi sovellettava myös koneenrakennusteollisuuteen, ANTAA TÄMÄN PÄÄTÖSLAUSELMAN: NEUVOSTO I PANEE MIELENKIINNOLLA MERKILLE a) Euroopan koneenrakennusteollisuuden kilpailukyvyn vahvistamisesta 9 päivänä marraskuuta 1994 annetun komission tiedonannon, b) komission aikomuksen esittää toimintaohjelma edellä mainitun tiedonannon levittämiseksi ja täytäntöönpanemiseksi, II KEHOTTAA, SANOTUN KUITENKAAN RAJOITTAMATTA TOISSIJAISUUSPERIAATTEEN NOUDATTAMISTA, JÄSENVALTIOITA a) noudattamaan vakaata makrotalouspolitiikkaa parhaana keinona luoda koneenrakennusyrityksille suotuisat edellytykset liiketoiminnan harjoittamiseen ja säilyttää Euroopan unioni otollisena ympäristönä koneiden ja laitteistojen valmistamiselle, b) ponnistelemaan lähentymisen hyväksi, koska se on ennakkoehto yhtenäisvaluutan käyttöönotolle, joka on kestävä ratkaisu epävakaaseen valuuttatilanteeseen, c) edistämään aineellisia ja aineettomia investointeja tarkoituksenmukaisin keinoin, tämän vaikuttamatta olemassa oleviin kilpailusääntöihin, d) edistämään tutkimusta ja kehittämistoimintaa tarkoituksenmukaisin keinoin, tämän vaikuttamatta olemassa oleviin kilpailusääntöihin, e) järjestämään lisäksi riskipääoman jälkimarkkinat erityisesti pk-yrityksiä varten, f) parantamaan koneenrakennusalan koulutusta vastaamaan tämän teollisuudenalan tarpeita ja lisäämään tarvittaessa koulutuspaikkoja, g) tukemaan kilpailulainsäädännön puitteissa koneenrakennusyritysten yhteiseen etuun perustuvia yhteistyöaloitteita, h) seuraamaan markkinoita, jotta varmistetaan kone- ja muiden koneenrakennusta koskevien direktiivien yhdenmukainen ja yhtenäinen soveltaminen; tarkastelemaan vielä voimassa olevia muita kansallisia säädöksiä kuin niitä, joilla edellä mainitut direktiivit on saatettu osaksi kansallista lainsäädäntöä, ja samalla varmistamaan terveyden ja turvallisuuden tarkoituksenmukainen suojelu ja tavaroiden vapaa liikkuvuus, i) kiinnittämään erityistä huomiota pk-yrityksiin kaikissa koneenrakennukseen ja siihen liittyviin teollisuudenaloihin sovellettavissa kansallisissa toimenpiteissä; helpottamaan pk-yritysten mahdollisuuksia hyödyntää näitä toimia, ja j) voimistamaan pyrkimyksiään valtion tukea koskevien sääntöjen tarkaksi noudattamiseksi, III KEHOTTAA KOMISSIOTA a) ottamaan huomioon koneenrakennusteollisuuden tutkimusta ja teknologista kehittämistoimintaa koskevat tarpeet neljännen puiteohjelman täytäntöönpanossa ja tulevien puiteohjelmien valmistelussa, erityisesti tietoja tietoliikennetekniikkaa (ICT) sekä valmistus- ja materiaalitekniikkaa (IMT) koskevien erityisohjelmien osalta; laajentamaan teknologian yhteistoiminnallista tutkimustoimintaa (CRAFT) ja muita samanlaisia teknologisia kannustustoimia koskemaan pk-yrityksiä, b) edistämään LEONARDO-ohjelman kautta teolliseen muutokseen sopeutumista, paluuta työmarkkinoille, koulutusta yritys- ja kansallisella tasolla, nuorten harjoittelijoiden vaihtoa ja yhteistyötä jäsenvaltioiden koneenrakennusalan koulutusjärjestelmien välillä, c) laatimaan koneenrakennusteollisuudelle sisämarkkinoiden toiminnan edellyttämät lainsäädännölliset puitteet muun muassa nopeuttamalla strategista ohjelmaa sisämarkkinoiden hyödyntämiseksi parhaimmalla mahdollisella tavalla, d) selkeyttämään ja yhdenmukaistamaan valtion tuen valvontajärjestelmiä, e) myötävaikuttamaan teollisen yhteistyön esteiden poistamiseen koneenrakennusalalta edistäen teollisia aloitteita kasvavilla markkina-alueilla, f) tehostamaan pyrkimyksiään, jotta varmistetaan eurooppalaisten koneenviejien tasapuolinen pääsy ulkomaisille markkinoille, ja g) panemaan täytäntöön pk-yritysten ja käsityöteollisuuden yhteisen ohjelman ottaen huomioon koneenrakennusalan tarpeet, IV HUOMAUTTAA, ETTÄ ON PÄÄASIALLISESTI LIIKE-ELÄMÄN ASIA KOHENTAA KILPAILUKYKYÄÄN, JA KEHOTTAA a) koneenrakennusteollisuutta ja erityisesti alan pk-yrityksiä tiivistämään teollista yhteistyötä sekä yhteisön yritysten kesken että niiden ja kolmansien maiden yritysten välillä, sekä koneenrakennusteollisuudessa että sen tuotantoketjun kaikilla teollisuudenaloilla, kiinnittäen erityistä huomiota komponentteja valmistavaan alaan, b) teollisuutta lisäämään tutkimukseen ja kehittämistoimintaan käytettäviä varoja taloudellisen kapasiteettinsa puitteissa, c) palveluelinkeinoja parantamaan teollisuudelle kohdistuvaa tarjontaansa; koneenrakennusyritykset hyötyisivät erityisesti parannuksista, jotka koskevat rahoitusta (pankit), vakuutuksia (vakuutusyhtiöt), automaatiota (tietojenkäsittely- ja televiestintäalan alihankkijat), tutkimusta (yliopistot, laboratoriot), selvityksiä (projektien hoitajat, konsultit), muotoilua (teolliset muotoilijat), laatua (laadunvarmistuselimet), ammatillista koulutusta (koulutuskeskukset) ja ulkomaanmarkkinointia (edustajat, välittäjät, jne), d) työmarkkinaosapuolia aloittamaan keskustelun työllisyyttä, erityisesti pk-yrityksissä, ja kilpailukykyä koskevista kysymyksistä kuten tuottavuus, koulutus ja työtavat, e) Euroopan standardointielimiä nopeuttamaan erityisesti koneita koskevaan direktiiviin liittyvien yhdenmukaistettujen standardien laatimista, f) koneenrakennusyrityksiä laajentamaan toimintaansa markkina-alueilla, jotka tarjoavat merkittäviä pitkän aikavälin kasvumahdollisuuksia, ja g) koneenrakennusyrityksiä suhtautumaan laadun parantamiseen, tehokkaaseen tuotantoon (lean manufacturing) ja ympäristönsuojelun teknologiaan liiketaloudellisina mahdollisuuksina, V ILMOITTAA AIKOMUKSENSA: tarkastella vuoden 1996 jälkipuoliskolla komission laatiman kertomuksen pohjalta tähän päätöslauselmaan sisältyvien toimenpiteiden toteuttamista. (1) EYVL N:o C 343, 6.12.1994, s. 1